PLINY: NATURAL HISTORY 



vagus, sive disparili errantium sideriun ietu radiorum- 

 que multiformi iactu flagellatus aer, sive a suis 

 sideribus exeunt his propioribus sive ab illis caelo 

 adfixis cadunt, palam est illos quoque legem naturae 

 habere non ignotam etiamsi nondum percognitam. 



117 Viginti amplius auctores Graeci veteres prodidere 

 de his observationes. quo magis miror orbe 

 discordi et in regna, hoc est in membra, diviso tot 

 viris curae fuisse tam ardua inventu, inter bella 

 praesertim et infida hospitia, piratis etiam omnium 

 mortahum hostibus transituros fama terrentibus,^ ut 

 hodie quaedam in suo quisque tractu ex eorum 

 commentariis qui numquam eo accessere verius 

 noscat quam indigenarum scientia, nunc vero pace 

 tam festa, tam gaudente proventu hterarum ' artium- 

 que principe, omnino nihil addisci nova inquisitione, 



118 immo ne veterum quidem inventa perdisci. non 

 erant maiora praemia in multos dispersa fortunae 

 magnitudine, et ista plures sine praemio alio quam 

 posteros iuvandi eruerunt. mores hominum senuere, 

 non fructus, et inmensa multitudo aperto quodcumque 

 est mari hospitalique htorum omnium adpulsu navigat, 



^ Mayhoff : transitus famae terrentibus aut terrentibus. 

 * Mayhoff: rerum. 



258 



